CELEX: 62018CN0793
Language: hr
Date: 2018-12-17 00:00:00
Title: Predmet C-793/18 P: Žalba koju je 17. prosinca 2018. podnio Jean-François Jalkh protiv presude Općeg suda (sedmo vijeće) od 17. listopada 2018. u predmetu T-27/17, Jalkh protiv Parlamenta

18.2.2019   
            
            
               HR
            
            
               Službeni list Europske unije
            
            
               C 65/29
            
         
      Žalba koju je 17. prosinca 2018. podnio Jean-François Jalkh protiv presude Općeg suda (sedmo vijeće) od 17. listopada 2018. u predmetu T-27/17, Jalkh protiv Parlamenta
      (Predmet C-793/18 P)
      (2019/C 65/37)
      Jezik postupka: francuski
      
         Stranke
      
      
         Žalitelj: Jean-François Jalkh (zastupnik: F. Wagner, odvjetnik)
      
         Druga stranka u postupku: Europski parlament
      
         Žalbeni zahtjev
      
      Žalitelj od suda zahtijeva da:
      
                  —
               
               
                  ukine presudu koju je 17. listopada 2018. donijelo sedmo vijeće Općeg suda Europske unije (T-27/17);
                  i prema tome:
               
            
                  —
               
               
                  poništi odluku Europskog parlamenta od 22. studenoga 2016. kojom se donosi izvješće br. A8-0319/2016 o zahtjevu za ukidanje imuniteta i povlastica Jean-Françoisu JALKHU, članu Europskog parlamenta;
               
            
                  —
               
               
                  temeljem prava odluči o iznosu koji žalitelju treba dodijeliti u pogledu troškova postupka;
               
            
                  —
               
               
                  naloži Europskom parlamentu snošenje cjelokupnih troškova.
               
            
         Žalbeni razlozi i glavni argumenti
      
      Žalbeni razlozi temelje se na povredi prava Unije, pogrešci koja se tiče prava i pogrešnoj kvalifikaciji pravne prirode činjenica te očitoj pogrešci u ocjeni.
      1.   Uvodna razmatranja iz presude
      Suprotno navodu Općeg suda iz točke 21. pobijane presude, neukidanjem parlamentarnog imuniteta stranci se ne oduzima mogućnost da protiv zastupnika u Francuskoj zahtijeva naknadu štete samo u građanskom postupku, na temelju krivnje (članak 1240. Građanskog zakonika).
      2.   Prvi tužbeni razlog koji je Opći sud analizirao
      Analiza Općeg suda temelji se na zamjeni dvaju odredaba. Točka H dio je obrazloženja koje se poziva na članak 8. Protokola br. 7, koji se odnosi na izražavanje mišljenja, dok Opći sud svoje obrazloženje o tom istom predmetu izlaže u točkama 44. do 46., pozivanjem na članak 9. Protokola br. 7, koji se odnosi na imunitet, koji upućuje na relevantne nacionalne odredbe.
      3.   Drugi i treći tužbeni razlog koje je Opći sud ispitao
      Opći sud počinio je očitu pogrešku u ocjeni jer Radnom dokumentu Glavne uprave za istraživanje Europskog parlamenta o „Parlamentarnom imunitetu u državama članicama Europske zajednice i Europskom parlamentu, serija pravna pitanja” nije dao normativnu vrijednost i nije uzeo u obzir načela koja su ondje navedena, što ga je dovelo do pogrešne ocjene članka 9. Protokola br. 7 s obzirom na činjenice predmetnog slučaja.
      4.   Četvrti tužbeni razlog koji je Opći sud ispitao
      
                  —
               
               
                  Postojeća sudska praksa
                  Suprotno onomu što navodi Opći sud, postojala je ustaljena sudska praksa Parlamenta „da se odbijaju zahtjevi za ukidanje parlamentarnog imuniteta koji se temelje na činjenicama koje su povezane s političkom aktivnošću zastupnikâ”, što ga je moralo dovesti do drukčijeg zaključka o ukidanju parlamentarnog imuniteta.
               
            
                  —
               
               
                  
                     Fumus persecutionis
                  
                  Nema nikakvog nadzora sudskih tijela u pogledu stranačke prirode neke udruge, što je Opći sud morao uzeti u obzir prilikom samog čitanja Zakona od 29. srpnja 1881.
                  Opći sud mogao je ispitivanjem teksta pozivnice na kolokvij Fédération des Maisons des Potes provjeriti stranačku prirodu te udruge, koja je politički protivnik stranke Front National i Jean-Françoisa Jalkha.
                  Riječ je o jasnom slučaju fumus persecutionis.